钦定古今图书集成/明伦汇编/闺媛典/第010卷 > 《无题二首》前人
## 钦定古今图书集成/明伦汇编/闺媛典/第010卷 > 《无题二首》前人

凤尾香罗薄几重，碧文圆顶夜深缝。扇裁月魄羞难
掩，车走雷声语未通。曾是寂寥金烬暗，断无消息石
榴红。斑骓只系垂杨岸，何处西南任好风。

重帷深下莫愁堂，卧后清宵细细长。神女生涯原是
梦，小姑居处本无郎。风波不信菱枝弱，月露谁教桂
叶香。直道相思了无益，未妨惆怅是清狂。